उमा भारती राजनीतिज्ञ हैं जो केन्द्र सरकार में पेयजल एवं स्‍वच्‍छता मंत्री हैं। इनका जन्म 3 मई 1959 को मध्य प्रदेश के टीकमगढ़ में हुआ था। उमा भारती बेहद कम उम्र में ही भारतीय जनता पार्टी में शामिल हो गई थीं। इन्होंने अपना पहला चुनाव 1984 में लड़ा था जिसमें इन्हे हार का सामना करना पड़ा था लेकिन 1989 में इन्होंने खजुराहो से लोकसभा चुनाव लड़ा और इसमें इन्हे जीत हासिल हुई। इसके बाद वो 1991, 1996 और 1998 में भी इसी लोकसभा सीट से चुनाव लड़ीं। 1999 में उमा भारती ने अपनी लोकसभा सीट बदली और भोपाल से चुनाव लड़ा और यहां भी इन्हे जीत हासिल हुई।उमा भारती केन्द्र सरकार में कई बड़े कैबिनेट पदों पर रह चुकी हैं। इनके पास मानव संसाधन, टूरिज्म, युवा और खेल मंत्रालय और कोल मंत्रालय भी रह चुका है। उमा भारती इससे पहले अटल बिहारी वाजपेयी के शासनकाल में कई बड़े मंत्री पदों पर थी। 2014 में नरेंद्र मोदी के सत्ता में आने के बाद इन्हे जल संसाधन मंत्रालय दिया गया। बाबरी मस्जिद विध्वंस के समय उमा भारती वहां मौजूद थी। उमा भारती ने 2003 में मध्यप्रदेश में हुआ विधानसभा चुनावों में भारी बहुमत से जीत हासिल की और राज्य की मुख्यमंत्री बनी लेकिन अपने खिलाफ गिरफ्तारी वांरट जारी हो जाने के बाद इन्होंने अगस्त 2004 में इस्तीफा दे दिया।